DOM ZDRAVLJA DUBROVNIK

Dr.Ante Starčevića 1

20 000 Dubrovnik

Datum: 18.10.2024.

 Obrazloženje Financijskog plana

 Doma zdravlja Dubrovnik za 2025.g.,

 te projekcija za 2026. i 2027.g.

**Sažetak djelokruga rada:**

Dom zdravlja Dubrovnik obavlja sljedeće djelatnosti:

- Sudjelovanje u nastavnom radu na obuci i usavršavanju zdravstvenih djelatnika , te obavljanje stručnih administrativno-tehničkih i komercijalnih poslova za bivše zaposlenike Doma zdravlja koji su ostvarili pravo na privatizaciju djelatnosti

- Sanitetski prijevoz

- Obiteljska medicina

- Dentalna zdravstvena zaštita

- Zdravstvena zaštita žena

- Zdravstvena zaštita predškolske djece

- Medicina rada

- Laboratorijska dijagnostika

- Radiološka djelatnost – ortopan

- Patronažna zdravstvena zaštita

- Zdravstvena njega

- Palijativna skrb bolesnika

- Specijalističko-konzilijarna zdravstvena zaštita , dijagnostika i medicinska rehabilitacija, osim bolničkog liječenja iz područja ortodoncije i oralne kirurgije

- Specijalističko-konzilijarna zdravstvena zaštita

- Klinička radiologija

**Prihodi i primici u 2025. godini:**

Prihodi i primici Doma zdravlja Dubrovnik za 2025. godinu, kao i projekcije za 2026. i 2027. godinu planirani su na temelju ostvarenih prihoda u 2023. godini, procjene prihoda za 2024. godinu, te procjene prihoda za 2025.g.

Prihodi i primici sastoje se od : vlastitih prihoda, prihoda temeljem ugovora s HZZO-om, prihoda od nadležnog proračuna (decentralizirana sredstva, programa ustanova u zdravstvu, poticanje mjera za zdravstvene radnike...), prihoda za posebne namjene (participacija, dopunsko osiguranje), pomoći, donacija, te prihoda od prodaje ili zamjene nefinancijske imovine.

Ukupni prihodi i primici planirani za 2025.g. iznose 7.326.321 Eur što umanjeno za donos manjka od 525.021 Eur čini 6.801.300 Eur raspoloživih prihoda.

Najveći dio prihoda čine prihodi od HZZO-a (673) koji su u 2025.g. planirani u iznosu 6.080.731 Eur, troše se uglavnom na troškove za zaposlene, materijalne troškove, rashode za usluge, te ostale nespomenute rashode poslovanja.

Vlastiti prihodi (641, 642, 661, 683) planirani u iznosu 646.000 Eur uglavnom su rezultat prihoda od zakupa prostora, prefakturiranih zajedničkih troškova, usluga zubnih tehničara, turističkih ambulanti te usluga medicine rada. Iz vlastitih prihoda financira se jedan dio rashoda za zaposlene, razni materijalni i financijski rashodi, te dio rashoda za nebavu nefinancijske imovine.

Prihode od nadležnog proračuna (671) čine Decentralizirana sredstva u iznosu 205.740 Eur, a namijenjeni su za usluge tekućeg i investicijskog održavanja građevina, opreme i vozila, računalne usluge, te nabavu nefinancijske imovine. Prihodi od nadležnog proračuna sastoje se još od općih prihoda i primitaka iz Aktivnosti Sufinanciranje hitne medicinske pomoći u turističkoj sezoni, Poticajne mjere za zdravstvene radnike, Sufinanciranje palijativne skrbi, Sufinanciranje zdravstvene zaštite na otocima i poslovne djelatnosti, te Poboljšanje standarda zdravstvene ustanove koji su planirani u iznosu 181.828 Eur. Također prihode od nadležnog proračuna čine i ostale pomoći (izvor 5.2) koje su planirane u iznosu 14.022 Eur, a odnose se na sufinanciranje bruto plaće djelatnika turističkih ambulanti.

Prihode od Pomoći čine Pomoć proračunskim korisnicima iz proračuna koji im nije nadležan (636)su planirane u iznosu 50.000 EUR, te Pomoći iz državnog proračuna temeljem prijenosa EU sredstava (638) 70.000 Eur, a namijenjeni su uglavnom za financiranje rashoda za plaće, doprinose na plaće, te ostalih troškova po sklopljenim ugovorima.

Prihode za posebne namjene (652) čine prihodi od participacija i dopunskih zdravstvenih osiguranja pacijenata, planirani su u iznosu 75.000 Eur, troše se na plaće i doprinose na plaće.

Prihodi od donacija (663) planirani su u iznosu 2.000 Eura, čine ih uglavnom donacije od trgovačkih društava za služe za pokriće troškova sudjelovanja na seminarima.

Prihodi od prodaje nefinancijske imovine (652) planirani su u iznosu 1.000 Eur, služe za financiranje rashoda tekućeg i investicijskog održavanja.

**Rashodi i izdaci u 2025.g.:**

Rashodi i izdaci Financijskog plana za 2025.g., te projekcije za 2026. i 2027.g. planirani su na temelju rashoda i izdataka ostvarenih u 2023.g., na temelju procjenjenih rashoda i izdataka za 2024.g., te procjene rashoda i rasta troškova u 2025.g.

Planirani su ukupni rashodi i izdaci u iznosu 7.326.321 Eur, što uključuje rashode ostvarene u 2025.g. (6.801.300 Eur), te prenesni manjak iz prethodne godine 525.021 Eur.

Najveću stavku rashoda čine rashodi za zaposlene (31) koji su planirani u iznosu 5.790.300 Eur, a odnose se na plaće (311= 4.820.000 Eur) , doprinose na plaće (313= 795.300 Eur), te ostale rashode za zaposlene (312 - regres, božićnica, otpremnine, darovi za djecu i sl.= 175.000 Eur), pokrivaju se najvećim dijelom iz prihoda od HZZO-a, zatim iz vlastitih prihoda, te manjim dijelom iz prihoda od nadležnog proračuna, prihoda za posebne namjene, te pomoći.

Materijalni rashodi (32) planirani su u iznosu 914.000 Eur, financiraju se iz vlastitih izvora, prihoda od HZZO-a, iz decentraliziranih sredstava, te jedan mali dio iz donacija, pomoći, te nefinancijske imovine. Materijalni rashodi planirani su kako slijedi:

321 – Naknade troškova zaposlenima – 120.000 Eur

322 – Rashodi za materijal i energiju – 295.000 Eur

323 – Rashodi za usluge – 438.000 Eur

324 – Naknade troškova osobama izvan radnog odnosa - 1.000 Eur

329 – Ostali nespomenuti rashodi poslovanja – 60.000 Eur

Financijski rashodi (343) planirani su u iznosu 8.000 Eur, pokrivaju se iz vlastitih izvora.

Planirani su rashodi za nabavu nefinancijske imovine (4) u iznosu od 89.000 Eur, financiraju se uglavnom iz Decentraliziranih sredstava, općih prihoda i primitaka, te manjim dijelom iz vlastitih izvora. Nabava nefinancijske imovine planirana je kako slijedi:

422 – Postrojenja i oprema – 71.000 Eur, odnose se na nabavku razne uredske opreme i namještaja , računala, medicinske opreme, uređaja i sl.

451 – Dodatna ulaganja na građevinskim objektima – planirana su u iznosu 18.000,00 Eur, a financirala bi se iz decentraliziranih sredstava.

Rezultat poslovanja -525.021 Eur, rezultat je nedostatnih prihoda od HZZO-a, te iz nadležnog proračuna za pokriće sve većih rashoda poslovanja i nabave nefinancijske imovine, proizišlih iz rasta plaća zaposlenih, rasta cijena energenata, materijala i sl. Dom zdravlja Dubrovnik planira pokriti manjak u 2025.g.

**Projekcije Financijskog plana za 2026. i 2027. godinu:**

Projekcijama su planirani ukupni prihodi i primici za 2026.g. u iznosu 7.137.500 Eur, te ukupni rashodi i izdaci u iznosu 7.137.500 Eur, dok su za 2027.g. planirani prihodi i primici, te rashodi i izdaci u iznosu 7.486.000 Eur.

**Obrazloženje programa Financijskog plana za 2025., 2026. I 2027. godinu:**

**Organizacijska klasifikacija:** Dom zdravlja Dubrovnik

**Razdjel 108** - Upravni odjel za zdravstvo, obitelj i branitelje

**Glava 02 -** Ustanove u zdravstvu

**Podglava 31712** - Dom zdravlja Dubrovnik

**Programska klasifikacija** Financijskog plana Doma zdravlja Dubrovnik sastoji se od sljedećih programa:

**1. Program A101209 Zakonski standard ustanova u zdravstvu**, sastoji se od sljedećih aktivnosti:

 a) A101209A120901 Održavanje zdravstvenih ustanova, izvor 4.4., financiranje troškova skupine 32

 b) A101209K120902 Opremanje zdravstvenih ustanova, izvor 4.4., financiranje trokova skupine 42

 c) A101209K120903 Kapitalna ulaganja u zdravstvene ustanove, izvor 4.4., financiranje troškova

 skupine 45

 d) A101209K120904 Informatizacija zdravstvenih ustanova, izvor 4.4., financiranje rashoda skupine

 32 i 42

**2. Program A101212 Program ustanova u zdravstvu iznad standarda**, sastoji se od sljedećih aktivnosti:

 a) A101212A121202 Sufinanciranje hitne medicinske pomoći u turističkoj sezoni, izvori 1.1. i 5.2.,

 financiranje rashoda skupine 31

 b) A101212A121203 Sufinanciranje zdravstvene zaštite na otocima i poslovne djelatnosti, izvor

 1.1., financiranje rashoda skupine 31, 32 i 42

 c) A101212A121212 Pružanje usluga temeljem ugovora s HZZO-om, izvor 4.3., financiranje rashoda

 skupina 31 i 32

 d) A101212A121213 Pružanje usluga izvan ugovora s HZZO-om, financira se iz sljedećih izvora

 - 3.2. – Vlastiti izvori, kojima se financiraju rashodi skupina 31, 32, 34, 42 i 45

 - 4.3. – Prihodi za posebne namjene kojima se financiraju rashodi skupine 31

 - 5.8. – Ostale pomoći – služe za financiranje rashoda skupine 45

 - 6.2. – Donacije – služe za financiranje rashoda skupine 32

 - 7.2. – Prihod od. prodaje nefinancijske imovine i naknade štete s osnova osiguranja – služe za

 Financiranje rashoda skupina 32 i 42

 e) A101212A121214 Usavršavanje zdravstvenih radnika i podizanje kvalitete zdravstvene zaštite, financira se iz sljedećih izvora:

 - 5.8. – Ostale pomoći – služe za financiranje rashoda skupina 31, 32 i 42

 - 5.9. – Pomoći/Fondovi EU – kojima se financiraju rashodi skupina 31, 32 i 42

 f) A101212T121208 Poboljšanje standarda zdravstvene ustanove, financira se iz izvora 1.1, a služi za pokriće rashoda skupina 31 i 32

 g) A101212T121209 Poticajne mjere za zdravstvene radnike, izvor 1.1, služi za financiranje rashoda

 skupine 31

 h) A101212T121215 Sufinanciranje palijativne skrbi, izvor 1.1., služe za financiranje rashoda skupine

 31

**Funkcijska klasifikacija** Financijskog plana Doma zdravlja Dubrovnik sadrži rashode i izdatke koji se definiraju kao:

- 0721 – Opće medicinske usluge

**Ekonomska klasifikacija** Financijskog plana prikazana je kroz treću razinu kontnog plana prihoda i primitaka, te rashoda i izdataka.

**Lokacijska klasifikacija** – poslovi Doma zdravlja Dubrovnik odvijaju se unutra Dubrovačko-neretvanske županije.

Pojašnjenje aktivnosti:

**1.** **Održavanje zdravstevnih ustanova** – financira se iz Decentraliziranih sredstava, odnosi se na na tekuće i investicijsko održavanje građevinskih objekata, opreme i prijevoznih sredstava. Ciljevi ovog programa su poboljšanje kvalitete zdravstvene zaštite, osiguravanje zdravstvenog standarda na području djelovanja Doma zdravlja Dubrovnik, kao i zadovoljavanje zakonskih normi kojima se govori o minimalnim uvjetima u pogledu prostora.

**2**. **Opremanje zdravstvenih ustanova** – program se financira iz Decentraliziranih sredstava. Odnosi se na opremanje zdravstvenih ustanova potrebnim namještajem, medicinskom opremom, te drugim uređajima. Cilj ovog programa je održavanje, kao i podizanje razine kvalitete zdravstvene zaštite stanovništva.

**3. Kapitalna ulaganja u zdravstvene ustanove** – financira se iz decentraliziranih sredstava, odnosi se na dodatna ulaganja na građevinskim objektima, opremi i vozilima Doma zdravlja Dubrovnik u cilju održavanja, te podizanja razine kvalitete zdravstvene zaštite.

**4. Informatizacija zdravstvenih ustanova –** ovaj program se financira iz Decentraliziranih sredstava. Cilj programa je osiguravanje osnovnih informatičkih potreba potrebnih za nesmetan rad (održavanje računalne opreme i programa), te unapređenje istih kroz nabavu nove opreme (računala, printeri i sl.).

**5.** **Sufinanciranje hitne medicinske pomoći u turističkoj sezoni** – sredstva za provedbu ovog programa Dom zdravlja Dubrovnik prima od nadležnog proračuna. Ovim programom osigurane su turističke ambulante Stari grad, Ston i Mljet. Cilj ovog programa je pružanje dodatne zdravstvene zaštite turistima za vrijeme trajanja turističke sezone.

**6. Sufinanciranje zdravstvene zaštite na otocima i poslovne djelatnosti** – sredstva Dom zdravlja Dubrovnik dobiva iz nadležnog proračuna, služe za sufinanciranje troškova medicinskog tima na otoku Koločepu, a cilj je osigurati stalnu medicinsku skrb na otoku za vrijeme Srpnja, Kolovoza i Rujna. Također ova sredstva služe i za financiranje dijela materijalnih rashoda, kao i rashoda za nabavu proizvedene dugotrajne imovine čiji je cilj osigurati redovno održavanje objekata, opreme i vozila, te zanavljanje stare dotrajale opreme novom i modernijom.

**7.** **Program Pružanje usluga temeljem ugovora s HZZO-om** – izvor prihoda su prihodi za posebne namjene temeljem ugovora s HZZO-om za obavljanje redovnih djelatnosti Doma zdravlja Dubrovnik. Cilj ove aktivnosti je osigurati podmirivanje obveza prema zaposlenima, dobavljačima, te osigurati sredstva potrebna za normalan i nesmetan rad Doma zdravlja Dubrovnik.

**8.** **Pružanje usluga izvan ugovora s HZZO-om** – izvori prihoda su prihodi od participacija i dopunskog zdravstvenog osiguranja, vlastiti prihodi od obavljanja redovnih djelatnosti Doma zdravlja Dubrovnik, prihodi od donacija, te prihodi od prodaje nefinancijske imovine i nadoknade štete s osnova osiguranja. Cilj je osigurati podmirivanje obveza prema zaposlenima, dobavljačima, osigurati nabavu potrebne nefinancijske imovine, te ostala sredstva potrebna za normalan i nesmetan rad Doma zdravlja Dubrovnik.

**9**. **Usavršavanje zdravstvenih radnika i podizanje kvalitete zdravstvene zaštite** – financira se iz Pomoći proračuna koji nije nadležan, te pomoći temeljem prijenosa EU sredstava. Navedena sredstva su uglavnom namjenjena za sufinanciranje plaća liječničkih timova, te specijalizaciju liječnika specijalizanta. Cilj ovog programa je osiguravanje dovoljnog broja medicinskih timova koji nisu u timovima HZZO-a, ili ne ispunjavaju kvotu pacjenata, osiguravanje dovoljnog broja liječnika specijalista i sl.

**10. Poboljšanje standrada zdravstvene ustanove** – sredstva za ovu aktivnost osigurana su iz Općih prihoda i primitaka Dubrovačko-neretvanske županije, kojima se sufinanciraju rashodi za zaposlene, te materijalni rashodi. Cilj ove aktivnosti je pomoć u financiranju sve većih izdataka za zaposlene, te pomoć u nesmetanom radu i funkcioniranju Doma zdravlja Dubrovnik, što u konačnici doprinosi boljoj zdravstvenoj usluzi.

**11. Poticajne mjere za zdravstvene radnike** – sredstva za ovaj program osigurana su u proračunu Dubrovačko-neretvanske županije, a namijenjena su za financiranje specijalizacije jednog liječnika specijalizanta. Cilj ovog programa je pomoći zdravstvenoj ustanovi osigurati potrebni liječnički kadar u narednim razdobljima.

**12. Sufinanciranje Palijativne skrbi –** nadležni proračunovim sredstvima pomaže Domu zdravlja financirati troškove palijativne skrbi.

 Ravnatelj:

 Branko Bazdan